b'\n_START_ARTICLE_\nGIGN\n_START_SECTION_\nHistoria\n_START_PARAGRAPH_\nM\xc3\xbcnchenin veril\xc3\xb6ylyn j\xc3\xa4lkeen, kun palestiinalaisterroristit olivat surmanneet 11 israelilaista urheilijaa vuonna 1972 kes\xc3\xa4olympialaisissa ja Clairvauxin vankilakapinan j\xc3\xa4lkeen vuonna 1973 Ranska perusti omat erikoisjoukot, jotka olisivat valmiina vastaavanlaisiin tilanteisiin. GIGN aloitti toimintansa vuonna 1974 15 miehell\xc3\xa4. Vuonna 1984 siin\xc3\xa4 toimi 48 miest\xc3\xa4 ja vuonna 2018 vahvuudessa on jo 400 miest\xc3\xa4 jaettuna nelj\xc3\xa4\xc3\xa4n ryhm\xc3\xa4\xc3\xa4n.\n_START_SECTION_\nTeht\xc3\xa4v\xc3\xa4alueet\n_START_PARAGRAPH_\nVaativimpia toiminta-alueita ovat muun muassa terrorismin torjunta ilmailun ja merenkulun sektorilla, panttivankitilanteet, erityisymp\xc3\xa4rist\xc3\xb6jen turvallisuus (ydinvoimalat, vankilat). Erikoisjoukot ovat mukana my\xc3\xb6s poliisin erikoisoperaatioissa. Joukkoihin kuuluvien ominaisuudet ovat vaativia, yksil\xc3\xb6llist\xc3\xa4 ja kollektiivista osaamista. Joka osa-alueella korostuu vahva henkil\xc3\xb6kohtainen osaaminen eri osa-alueilla kuten aseenk\xc3\xa4sittely, laskuvarjohypyt, sukeltaminen, soluttautuminen.'